
BIRŠTONO SAVIVALDYBĖS  TARYBA

SPRENDIMAS
DĖL BIRŠTONO SAVIVALDYBĖS INFRASTRUKTŪROS PLĖTROS ĮMOKOS TARIFO PATVIRTINIMO

2022 m. spalio 21 d. Nr. TSE-154 
Birštonas


Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos savivaldybių infrastruktūros plėtros įstatymo 2 straipsnio 7 punktu ir 4 straipsnio 2 dalies 4 punktu, Birštono savivaldybės taryba  nusprendžia:
1. Patvirtinti Birštono savivaldybės teritorijoje Savivaldybės infrastruktūros plėtros įmokos tarifą, taikomą pastatams ir inžineriniams statiniams, – 10,00 (dešimt) Eur už kvadratinį metrą. 
2. Nustatyti koeficientus diferencijavimui pagal planuojamų statyti ar rekonstruoti pastatų paskirtį ir vietą:
2.1. Gyvenamieji pastatai:
2.1.1 gyvenamosios paskirties (vieno buto) pastatai – 0,5;
2.1.2. gyvenamosios paskirties (trijų ir daugiau butų (daugiabučiai) pastatai, statomi šiaurinėje Birštono miesto dalyje nuo A16 kelio – 3;
2.1.3. gyvenamosios paskirties (trijų ir daugiau butų (daugiabučiai) pastatai, statomi pietinėje Birštono miesto dalyje nuo A16 kelio – 0,5;
2.2. Negyvenamieji pastatai (administracinės / paslaugų paskirties):
2.2.1. viešbučių paskirties pastatai – 2;
2.2.2. administracinės paskirties pastatai – 0,5;
2.3. Negyvenamieji pastatai (gamybos / pramonės / kitos paskirties):
2.3.1. gamybos, pramonės paskirties pastatai Birštono miesto ribose – 2;
2.3.2. sandėliavimo paskirties pastatai ne Birštono miesto ribose – 0,5;
2.3.3. pagalbinio ūkio paskirties pastatai ne Birštono miesto ribose – 0,5;
2.3.4. kitos (fermų) paskirties pastatai ne Birštono miesto ribose – 0,5;
2.3.5. kitos (ūkio) paskirties pastatai ne Birštono miesto ribose – 0,5;
2.3.6. kitos (šiltnamių) paskirties pastatai ne Birštono miesto ribose – 0,5;
2.3.7. kiti (sodų) paskirties pastatai ne Birštono miesto ribose – 0,5;
2.3.8. požeminės automobilių saugyklos – 0;
2.3.9. viešam naudojimui skirti sporto aikštynai, naudojami žaidimams atvirame ore (futbolui, krepšiniui, beisbolui, regbiui, vandens sportui ir panašiai), vaikų žaidimams, aktyviam sveikatinimuisi skirtos aikštelės – 0;
2.3.10. kiemo aikštelės, statomos prie gyvenamosios paskirties (vieno buto) ir gyvenamosios paskirties (dviejų butų) pastatų – 0,2;
2.3.11. poilsio paskirties pastatai – 0,5.
2.4. Inžinerinių tinklų statyba ar rekonstravimas  – 0;
2.5. Negyvenamieji pastatai (visuomeninės paskirties):
2.5.1.  kultūros paskirties pastatai – 0;
2.5.2. mokslo paskirties pastatai – 0;
2.5.3. gydymo paskirties pastatai – 0;
2.5.4. sporto paskirties pastatai – 0;
2.5.5. religinės paskirties pastatai – 0;
2.6. kiti statiniai – 1.
3. Pripažinti netekusiu galios Birštono savivaldybės tarybos 2021 m. gruodžio 30 d. sprendimą Nr. TSE-205 „Dėl Birštono savivaldybės infrastruktūros plėtros įmokos tarifo patvirtinimo“.



Savivaldybės merė				Nijolė Dirginčienė

